നല്ല നിലാവുള്ള രാത്രി

മർഫി ദേവസ്സി സംവിധാനം ചെയ്ത് 2023-ൽ പുറത്തിറങ്ങിയ ഒരു മലയാളം ആക്ഷൻ ഡ്രാമ ത്രില്ലർ ചലച്ചിത്രമാണ് ***നല്ല നിലാവുള്ള രാത്രി***. ബാബുരാജ്, ചെമ്പൻ വിനോദ് ജോസ്, ജിനു ജോസഫ്, ബിനു പപ്പു എന്നിവർ കേന്ദ്ര കഥാപാത്രങ്ങളെ അവതരിപ്പിക്കുന്നു. റോണി ഡേവിഡ്, സജിൻ ചെറുകയിൽ, ഗണപതി എസ്. പൊതുവാൾ, നിതിൻ ജോർജ് എന്നിവർ പ്രധാന വേഷങ്ങളിൽ എത്തുന്നു. മർഫി ദേവസ്സിയും പ്രഫുൽ സുരേഷും ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്. സാന്ദ്ര തോമസ് പ്രൊഡക്ഷൻസിന്റെ ബാനറിൽ സാന്ദ്ര തോമസും ഭർത്താവ് വിൽസൺ തോമസും ചേർന്നാണ് ചിത്രം നിർമ്മിച്ചിരിക്കുന്നത്.
## കഥാംശം
കോളേജ് കാലം മുതൽ സുഹൃത്തുക്കളായ നാലുപേർ—പീറ്റർ (റോണി ഡേവിഡ് രാജ്), രാജീവ് (നിതിൻ ജോർജ്), ഡൊമിനിക് (ജിനു ജോസഫ്), ജോഷി (ബിനു പപ്പു)—മൈസൂരിൽ ജൈവകൃഷി നടത്തി വരികയാണ്. ഇവർക്കിടയിൽ കടുത്ത ബിസിനസ്സ് താൽപ്പര്യങ്ങളും പണത്തോടുള്ള അത്യാർത്തിയും പരോക്ഷമായി നിലനിൽക്കുന്നുണ്ട്. ഈ സാഹചര്യത്തിലേക്കാണ് ഇവരുടെ മറ്റൊരു പഴയ സുഹൃത്തായ കുര്യൻ (ബാബുരാജ്) കടന്നുവരുന്നത്. സാമ്പത്തികമായി തകർന്ന നിലയിലുള്ള കുര്യൻ, തന്റെ കടബാധ്യതകളിൽ നിന്ന് രക്ഷപ്പെടാൻ ഒരു പദ്ധതി ആസൂത്രണം ചെയ്യുന്നു. 
യാത്രയും ചതിയും
കർണാടകയിലെ ഷിമോഗയിലുള്ള ഒരു ഭൂമി തന്റെ സുഹൃത്തുക്കളെക്കൊണ്ട് വാങ്ങിപ്പിക്കാൻ കുര്യൻ ശ്രമിക്കുന്നു. എന്നാൽ യഥാർത്ഥത്തിൽ കുര്യന്റെ തന്നെ ഉടമസ്ഥതയിലുള്ള ഈ ഭൂമിയെക്കുറിച്ച് അയാൾ പല കാര്യങ്ങളും ഒളിച്ചുവെക്കുന്നു. ബിസിനസ്സ് ഉറപ്പിക്കാനായി കുര്യൻ, പീറ്റർ, രാജീവ്, ഡൊമിനിക്, ജോഷി എന്നിവരും ഡ്രൈവർ അനീഷും (ഗണപതി) കുര്യന്റെ ബന്ധുവായ പോളും (സജിൻ ചെറുകയിൽ) ഷിമോഗയിലെ ഉൾക്കാടിന് നടുവിലുള്ള ഒരു പഴയ ബംഗ്ലാവിലെത്തുന്നു. അവിടെവെച്ച് കുര്യന്റെ പഴയകാല സുഹൃത്തും തദ്ദേശീയമായ കാര്യങ്ങൾ നോക്കിനടത്തുന്നവനുമായ 'ഇരുമ്പൻ' (ചെമ്പൻ വിനോദ് ജോസ്‌) ഇവർക്കൊപ്പം ചേരുന്നു. ആദ്യമൊക്കെ സൗഹൃദ സംഭാഷണങ്ങളും ആഘോഷങ്ങളുമായിരുന്നെങ്കിലും ക്രമേണ സംഘർഷങ്ങൾ ഉടലെടുക്കുന്നു. പണത്തോടുള്ള ആർത്തിയും പരസ്പരമുള്ള അവിശ്വാസവും ഈ എട്ടുപേർക്കിടയിൽ വിള്ളലുകൾ ഉണ്ടാക്കുന്നു. ഇതിനിടയിൽ, ഇവരുടെ സംഘത്തിലൊരാൾ അറിയാതെ ചെയ്യുന്ന ഒരു കാര്യം കാട്ടിലെ ഒരു ക്രൂരമായ ഗോത്രവർഗ്ഗ സംഘത്തെ (കുറുവ സംഘം) ബംഗ്ലാവിലേക്ക് ആകർഷിക്കുന്നു. സമാധാനപരമായി തുടങ്ങിയ രാത്രി പെട്ടെന്നുതന്നെ രക്തച്ചൊരിച്ചിലുകൾ നിറഞ്ഞ ഒരു അതിജീവന പോരാട്ടമായി മാറുന്നു. ഇരുട്ടിന്റെ മറവിൽ ഒളിഞ്ഞിരുന്ന് ആക്രമിക്കുന്ന ശത്രുക്കളിൽ നിന്ന് രക്ഷപ്പെടാൻ സുഹൃത്തുക്കൾ ഓരോരുത്തരായി ശ്രമിക്കുന്നു. എന്നാൽ ശത്രുക്കൾക്ക് പുറമെ, ബംഗ്ലാവിനുള്ളിലെ സുഹൃത്തുക്കൾക്കിടയിലുള്ള സ്വാർത്ഥതയും ചതിയുമാണ് കൂടുതൽ അപകടകാരിയാകുന്നത്. ഓരോരുത്തരായി കൊല്ലപ്പെടുകയും ബാക്കിയുള്ളവർ ജീവൻ രക്ഷിക്കാൻ പരക്കം പായുകയും ചെയ്യുന്നു. അവസാനം കുര്യൻ നിർദ്ദേശിക്കുന്ന ഒരു രഹസ്യ തുരങ്കത്തിലൂടെ ഇരുമ്പൻ രക്ഷപ്പെടാൻ ശ്രമിക്കുന്നു. ചിത്രത്തിന്റെ ഒടുവിൽ ജോഷിയും പീറ്ററും അനീഷും ചേർന്ന് ഒരു വാഹനത്തിൽ രക്ഷപ്പെടാൻ ശ്രമിക്കുന്നെങ്കിലും ആ വാഹനത്തിന്റെ ഡ്രൈവർ (ഹരീഷ് ഉത്തമൻ) തോക്കുചൂണ്ടി അവരെ തടയുന്നിടത്താണ് കഥ അവസാനിക്കുന്നത്

## അഭിനേതാക്കൾ
* ബാബുരാജ് - കുര്യൻ
* ജിനു ജോസഫ് - ഡൊമിനിക്ക്
* ബിനു പപ്പു - ജോഷി 
* ചെമ്പൻ വിനോദ് ജോസ് - ഇരുമ്പൻ
* റോണി ഡേവിഡ് - പീറ്റർ
* നിതിൻ ജോർജ് - രാജീവ്
* സായി കുമാർ - അച്ചായൻ
* ഗണപതി എസ്. പൊതുവാൾ - അനീഷ്
* സജിൻ ചെറുകയിൽ - പോൾ
* ശ്രാവൺ സത്യ - കുറുവ ടീം ലീഡർ

## നിർമ്മാണം
### വികസനം
മുമ്പ് ഫ്രൈഡേ ഫിലിം ഹൗസിന്റെ പങ്കാളിയായിരുന്ന സാന്ദ്ര തോമസ് 2020-ൽ 'സാന്ദ്ര തോമസ് പ്രൊഡക്ഷൻസ്' എന്ന പേരിൽ സ്വന്തമായി ഒരു പ്രൊഡക്ഷൻ കമ്പനി രൂപീകരിച്ചു. സാന്ദ്ര തോമസ് പ്രൊഡക്ഷൻസിന്റെ ആദ്യ ചിത്രമാണ് *നല്ല നിലാവുള്ള രാത്രി*. ചിത്രം 2022 സെപ്റ്റംബറിൽ പ്രഖ്യാപിച്ചു.

### ചിത്രീകരണം
ചിത്രത്തിന്റെ പൂജയും ചിത്രീകരണവും  ന് കാന്തല്ലൂരിലെ വൃന്ദാവൻ ഗാർഡൻസിൽ ആരംഭിച്ചു. ചിത്രത്തിന്റെ ടൈറ്റിൽ പോസ്റ്റർ  ന് പുറത്തിറങ്ങി.  ന് കുട്ടിക്കാനത്ത് ആദ്യ ഷെഡ്യൂൾ പൂർത്തിയായി.

## മാർക്കറ്റിംഗ്
ചിത്രത്തിന്റെ ഫസ്റ്റ് ലുക്ക് പോസ്റ്ററും മോഷൻ പോസ്റ്ററും ഏപ്രിലിൽ പുറത്തിറങ്ങി. ഔദ്യോഗിക ട്രെയിലർ  ന് യൂട്യൂബിൽ റിലീസ് ചെയ്തു. ചെമ്പൻ വിനോദ് ജോസ്, ബാബുരാജ്, ജിനു ജോസഫ്, ബിനു പപ്പു, ഗണപതി എന്നിവരെ ഉൾപ്പെടുത്തി രണ്ടാം ലുക്ക് പോസ്റ്റർ  ന് പുറത്തിറക്കി.

## സംഗീതം
കൈലാസ് മേനോൻ ആണ് ചിത്രത്തിന്റെ സംഗീതം ഒരുക്കിയിരിക്കുന്നത്. മർഫി ദേവസ്സിയും പ്രഫുൽ സുരേഷും ചേർന്നാണ് ചിത്രത്തിലെ "താനാരോ തന്നാരോ" എന്ന ഗാനത്തിന് വരികൾ എഴുതിയത്. ഇത്  ന് യൂട്യൂബിൽ റിലീസ് ചെയ്തു.

## റിലീസ്

### തീയേറ്റർ
ചിത്രം  ന് തീയേറ്ററുകളിൽ റിലീസ് ചെയ്തു.

### ബോക്സ് ഓഫീസ്
ചിത്രം ആദ്യ ദിനം ഏകദേശം  ആദ്യ ആഴ്ചയിൽ  നേടി.

## സ്വീകരണം
### നിരൂപക സ്വീകരണം
നിരൂപകരിൽ നിന്ന് ശരാശരി പ്രതികരണമാണ് ചിത്രത്തിന് ലഭിച്ചത്.

*[[ദ ഹിന്ദു|ദ ഹിന്ദുവിലെ]]* എസ്.ആർ. പ്രവീൺ "ഒരു സ്ലാഷർ-ഹോം ഇൻവേഷൻ ത്രില്ലറായി മാറിയതോടെ ആദ്യ പകുതിയിലെ കഥാപാത്രനിർമ്മാണവും സന്ദർഭ ക്രമീകരണവും പാഴായി" എന്ന് എഴുതി. 

*[[ദ ടൈംസ്‌ ഓഫ്‌ ഇന്ത്യ|ദ ടൈംസ് ഓഫ് ഇന്ത്യയുടെ]]* നിരൂപകയായ ഗോപിക ചിത്രത്തിന് 5-ൽ 3 സ്റ്റാർ റേറ്റിംഗ് നൽകുകയും, "മർഫി ദേവസ്സിയുടെ *നല്ല നിലാവുള്ള രാത്രി*നല്ല കുറച്ച് ചില നിമിഷങ്ങൾ ഉള്ള ഒരു സിനിമയാണ് എന്നും ആദ്യ പകുതിയിലെ രസകരമായ ഒരു തയ്യാറെടുപ്പിന് ശേഷം രണ്ടാം പകുതി തകർന്നു" എന്നു പ്രസ്താവിക്കുകയും ചെയ്തു.

*[[ദ ഇന്ത്യൻ എക്സ്പ്രസ്|ദ ഇന്ത്യൻ എക്‌സ്‌പ്രസിനായി]]* നിരൂപകൻ അനന്ദു സുരേഷ് ചിത്രത്തിന് 5-ൽ 0.5 സ്റ്റാർ നൽകി, "*നല്ല നിലാവുള്ള രാത്രി* ഒരു 'സ്ലാഷർ' ചിത്രമായി കാണാൻ കഴിയും; എന്നിരുന്നാലും, അത് ശരിക്കും വെട്ടിക്കുറയ്ക്കുന്നത് കാഴ്ചക്കാരുടെ ബാങ്ക് ബാലൻസാണ് എന്ന് എഴുതി."

*ഓൺമനോരമയിലെ* പ്രിൻസി അലക്‌സാണ്ടർ, "നിർമ്മാതാക്കൾ അക്രമ രംഗങ്ങൾ കുറയ്ക്കുകയും, ബോധ്യപ്പെടുത്തുന്ന ഒരു ആഖ്യാനം സൃഷ്ടിക്കുന്നതിൽ കൂടുതൽ ശ്രദ്ധ കേന്ദ്രീകരിക്കുകയും ചെയ്തിരുന്നുവെങ്കിൽ *നല്ല നിലവുള്ള രാത്രി* ഒരു മികച്ച കാഴ്ച്ച ആകുമായിരുന്നു" എന്ന് എഴുതി.

## അവലംബങ്ങൾ

## പുറത്തേക്കുള്ള കണ്ണികൾ

* 

വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ